ПОЛ ВЕРЛЕН

ВИДЕНИЕ В НОЩТА

Част 0 от „Сатурничеки стихотворения“

Превод от френски: Кирил Кадийски, 1994

chitanka.info

Нощта. Дъждът. И свод оловноблед, разкъсан

от кули и зъбци, които в здрача късен

виши готичен град и чезне сред мъгла.

Поле. Бесилка. И съсухрени тела

танцуват жига сред изцъклен мрак, дълбани

от клюновете на рояка стръвни врани,

додето им гризат петите вълци зли.

А тръни щръкнали и див чимшир с бодли

люлеят ужаса на своите голи клони

сред хаоса саждив от мрачни небосклони.

И трима клетници с окови — под конвой,

безкръвни, боси сред плющящия порой,

забучил щикове в подскачащата брана

от саби вдигнати и святкащи в закана.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги